CELEX: 62008TN0349
Language: ro
Date: 2008-08-26 00:00:00
Title: Cauza T-349/08: Acțiune introdusă la 26 august 2008 — Uralita/Comisia

8.11.2008   
            
            
               RO
            
            
               Jurnalul Oficial al Uniunii Europene
            
            
               C 285/45
            
         Acțiune introdusă la 26 august 2008 — Uralita/Comisia
   (Cauza T-349/08)
   (2008/C 285/83)
   Limba de procedură: engleza
   Părțile
   
      Reclamantă: Uralita SA (Madrid, Spania) (reprezentanți: I. Forrester, QC, K. Struckmann, P. Lindfelt, J. Garcia-Nieto Esteva, lawyers)
   
      Pârâtă: Comisia Comunităților Europene
   Concluziile reclamantei
   
               —
            
            
               Anularea Deciziei Comisiei din 11 iunie 2008 — cauza COMP/F/38.695 — clorat de sodiu, în măsura în care privește societatea Uralita și
            
         
               —
            
            
               obligarea Comisia Comunităților Europene la plata cheltuielilor de judecată.
            
         Motivele și principalele argumente
   Prin această acțiune, reclamanta solicită, în temeiul articolului 230 CE, anularea parțială a Deciziei C (2008) 2626 final din 11 iunie 2008 referitoare la o procedură de aplicare a articolului 81 alineatul (1) CE și a articolului 53 alineatul (1) din Acordul privind SEE (cauza COMP/F/38.695 — clorat de sodiu), în măsura în care prin aceasta se constată că reclamanta trebuie să răspundă solidar pentru o încălcare despre care se pretinde că a fost săvârșită de societatea Aragonesas, la care reclamanta a deținut participații în perioada 16 decembrie 1996-9 februarie 2000.
   Reclamanta își întemeiază acțiunea pe două motive:
   În primul rând, potrivit reclamantei, Comisia a săvârșit o eroare de drept imputând societății Uralita comportamentul societății Aragonesas, în temeiul răspunderii societății-mamă pentru filială.
   În al doilea rând, potrivit reclamantei, Comisia a săvârșit o eroare de drept imputând societății Uralita comportamentul societății Aragonesas, în temeiul subrogației.